**Ge eba ga ke dumelelane?**

**Diphošollo**

Ge eba o lemoga gore o dirile phošo, tshepetšo ya Kgopelo ya Phošollo e go dumelela go phošolla dipušetšo/ditaodišo tšeo di bego di rometšwe bakeng sa nako ya Motšhelo wa Letseno, Motšhelo wa Boleng bja go tleleletšwa (VAT) goba Lefela ka ge o gola (PAYE) ge fela go se na tiišetšo goba oditi yeo e dirilwego ka nako yeo. Bona tshedimošo ya ka fao o ka romelago Kgopelo ya Phošollo (RFC).

**Kgopelo ya Phokotšo ya Dikotlo le Ditswala**

Dikotlo tša taolo ya go se obamele di didirwa ka palo e itšeng ya dikotlo gammogo le persente yeo e theilwego go dikotlo. Go mabaka a mangwe dikotlo tše dingwe tše itšeng le/goba ditswala di ka fokotšwa go karolo ka moka. Go dira kgopelo ya go lebalelwa goba go fokoletšwa dikotlo tša go se obamele di ka dirwa ka palo ya dikotlo yeo e sa fetogego gammogo le persente ye go thewa ka dikotlo. Mo mabakeng a mangwe dikotlo tše itšeng le/goba ditswala di ka fokoletšwa ia moka goba ka seripa. Go dira kgopelo ya tebalelo goba go fega dikotlo tša go se obamele, taolo ya dikotlo le/goba tswala o swanetše go dira kgopelo ya tebalelo gomme o ka se kgone go dira kganetšano thwii go di levi. Go hwetša tshedimošo  enngwe ka ga dikotlo tša Kgopelo ya Phokotšo ya Taolo ya go se obamele, kgotla mo.

**Kgopelo ka Mabaka**

Fao molefela motšhelo a sa kgotsofatšwego ke tekolo, molefela motšhelo a ka, pele ga go tlhoma kganetšano, kgopela SARS go fana ka mabaka a tekolo yeo e nyakegago go kgontšha molefela motšhelo go dira kganetšano. Lebelela letlakala la Kgopelo ka Mabaka go hwetša tshedmošo enngwe.

**Dikganetšano**

Molefela motšhelo yo a sa kgotsofatšwego ke tekolo goba sephetho a ka tlhoma kganetšano. Go ngangišana ka poelo ya sephetho sa tekolo, tshepetšo e itšeng e swanetše go latelwa mo matšatšing a 30 a kgwebo go tloga ka letšatšikgwedi la tekolo.

1. O ka dira kganetšano:

O swanetše go romela kganetšano ya gago ka fomo ya go tlatšwa ka eFiling c goba ofising ya lekala.  (Gopola go dira peakanyo ya kopano). Lebelela tshedimošo e nngwe ya go laetša fomo yeo o swanetšego go e diriša le ka fao o ka romelago kganetšano.

2. Ge eba ga o dumelelane le poelo ka ga kganetšano, o ka dira boipiletšo.

Bjale ka molefela motšhelo o na le tokelo ya go tlhoma boipiletšo moo kganano ya gago e sa dumelelwago ka botlalo goba ka boripana. . Boipiletšo bo swanetše go tlhongwa go fomo ya go tlatšwa mo matšatšing a 30 a kgwebo go tloga ka tšatšikgwedi leo Kganetšo e gannwego goba e gannwego ka boripana. Lebelela tshedimošo enngwe ya go laetša fomo yeo o swanetšego go e diriša le ka fao o ka romelago boipiletšo.

**Na ke fomo efe yeo e ka dirišwago?**

| **Mohuta wa motšhelo** | **Kgopelo ya Phokotšo(RFR)** | **Tsebišo ya Kganetšano (NOO) (go akaretša kgopelo ya go romela llata)** | **Tsebišo ya Boipiletšo (NOA) (go akaretša kgopelo ya thomelo ya go latelwa)** | **Kgopelo ka Mabaka** | **ADR1** | **ADR2** | **Lengwalo la thomelo ya letsogo** |
| --- | --- | --- | --- | --- | --- | --- | --- |
| **Motšhelo wa Letseno la Mong**  **(Ditefelo tša llata tša dikotlo le ditswala go Motšhelo wa Sebakanyana le dikotlo tša taolelo ya go se obamele.** | **√** | **√** | **√** | **√ Ge eba RFR e gannwe** | **×** | **×** | **×** |
| Motšhelo wa Letseno la Mong  (Assessed Tax and additional tax/understatement penalty, interest and penalty for underpayment of provisional tax, etc) | **×** | **√** | **√** | **√** | **×** | **×** | **×** |
| Motšhelo wa Letseno la Koporeite  Metšhelo wa go Lekolwa le motšhelo wa tlaleletšo/kotlo ya go se laodiše gabotse le tswala ya 89 QQuat | **×** | **√** | **√** | **√** | **×** | **×** | **×** |
| Motšhelo wa Letseno la Koporeite  (Ditefelo tša llata tša dikotlo le ditswala go Motšhelo wa Sebakanyana le dikotlo tša taolelo ya go se obamele. | **√** | **√** | **√** | **√** | **×** | **×** | **×** |
| Trasete | **×** | **×** | **×** | **×** | **√** | **√** | **×** |
| Motšhelo wa Boleng bja go oketšwa ( kelo ya VAT) (Kotlo ya tefelo ya llata ) | **√** | **√** | **√** | **√ge eba RFR e gannwe bakeng sa dkotlo tša go lefelwa llata** | **×** | **×** | **×** |
| Motšhelo wa Boleng bja go oketšwa (VAT) (Tswala le dikotlo tša tefelo ya go latelwa) | **√** | **×** | **×** | **×** | **×** | **×** | **×** |
| PAYE | **√** | **√ge eba RFR e gannwe bakeng sa dkotlo tša go lefelwa llata** | **√** | **√** | **×** | **×** | **×** |
| PAYE (tswala ya tefelo ya go latelwa) | **√** | **×** | **×** | **×** | **×** | **×** | **×** |
| PAYE  (Tekolo, Dikotlo le Ditswala, bjale le bjale.) | **×** | **√** | **√** | **×** | **×** | **×** | **×** |
| Metšhelo e mengwe yeo e sego go lenanelo la ka godimo (mohlala STC pele ga 1 Aprele 2011, Motšhelo wa Meneelo, Motšhelo wa Ditivitente, bjalo le bjalo.) | **×** | **×** | **×** | **×** | **√** | **√** | **×** |